Kadri Cakrani

Kadri Cakrani (1903 - 1972) ka qenë ushtarak shqiptar dhe ndër themeluesit e komandantët e forcave të Ballit Kombëtar gjatë Luftës së Dytë Botërore.

 Biografia 
U lind në Cakran të kazasë së Mallakastrës, i biri i Bektash bej Cakranit. Shkollën fillore dhe atë qytetëse i ndoqi dhe i kreu në Berat, deri kur gjatë pushtim-administrimit austro-hungarez, i ati me xhaxhanë Hajredin beun i mundësojnë një bursë studimi në Akademinë Ushtarake Tereziane.

Ndër dokumentimet e themelimit të Ballit, më 13 prill ose në Shkodër më 31 gusht 1939, njihet ndër themeluesit e kësaj organizate. Shtatorin e 1943 qe me detyrë qarkkomandant i Beratit.

Me përparimin e komunistëve, nga java e tretë e shtatorit 1944 arrin të largohet drejt Italisë me krerët e tjerë të Ballit me një varkë mundësuar nga Abwehr. U përfshi nga qeveria Hoxha në listën e kriminelëve që i kërkuan Aleatëve,  nga droja e dorëzimit u kërkoi autoriteteve italiane emigrimin e organizuar drejt Sirisë më 1948.

 Referime 

Kategoria:Lindje 1903
Kategoria:Vdekje 1972
Kategoria:Njerëz nga Mallakastra
Kategoria:Njerëz nga Vilajeti i Janinës
Kategoria:Ushtarakë shqiptarë
Kategoria:Balli Kombëtar